Μαρξιστικό-Λενινιστικό Κομμουνιστικό Κόμμα Ελλάδας

{{Κουτί πληροφοριών πολιτικού κόμματος
|χώρα               = Ελλάδας
|χρώμακώδικας       = 
|κόμμα_όνομα        = Μαρξιστικό-Λενινιστικό Κομμουνιστικό Κόμμα Ελλάδας 
|κόμμα_λογότυπο     = 
|ηγέτης             = διοικούσα επιτροπή 
|γενικός_γραμματέας = 
|ίδρυση             = Νοέμβριος 1976
|διάσπαση_από       = Οργάνωση Μαρξιστών Λενινιστών Ελλάδας
|αρχηγείο           = Αβέρωφ 13, Αθήνα
|εφημερίδα          = Λαϊκός Δρόμος
|μαθητική_πτέρυγα   = Πορεία
|ιδεολογία          = ΚομμουνισμόςΜαρξισμός-ΛενινισμόςΜαοϊσμός
|θέση               = Ακροαριστερά
|χρώματα            =  Κόκκινο
|έδρες1_τίτλος      = Βουλήτων Ελλήνων
|έδρες1             = 
|έδρες2_τίτλος      = Ευρωπαϊκό Κοινοβούλιο
|έδρες2             = 
|ιστοσελίδα         = m-lkke.gr
}}

Το Μαρξιστικό - Λενινιστικό Κομμουνιστικό Κόμμα Ελλάδας, είναι ένα Ελληνικό πολιτικό κόμμα. Το Μ-Λ ΚΚΕ ασπάζεται τον Μαρξισμό-Λενινισμό και υιοθετεί τις απόψεις των Καρλ Μαρξ και Βλαντιμίρ Λένιν. Θεωρεί πρωταρχικό καθήκον του την πάλη για την ενότητα των μαρξιστών - λενινιστών. Εκδίδει την δεκαπενθήμερη εφημερίδα Λαϊκός Δρόμος ενώ παλιότερα εξέδιδε το θεωρητικό περιοδικό Κομμουνιστής''. Διαθέτει και εκδοτικό οίκο με ονομασία "Μορφωτικές Εκδόσεις".

Ιστορία
Το Μ-Λ ΚΚΕ δημιουργήθηκε από τη διάσπαση, τον Νοέμβριο του 1976, της Οργάνωσης Μαρξιστών Λενινιστών Ελλάδας (ΟΜΛΕ) μετά από διαφωνίες που προέκυψαν στο εσωτερικό της, κατά τη διάρκεια της εσωκομματικής διαδικασίας για τη δημιουργία κόμματος της εργατικής τάξης,  πάνω σε ζητήματα στρατηγικής του ελληνικού και διεθνούς κομμουνιστικού μαρξιστικού-λενινιστικού κινήματος. 'Ενα από αυτά ήταν ο ρόλος της ΕΣΣΔ στην Ελλάδα και διεθνώς. Για το Μ-Λ ΚΚΕ, η ΕΣΣΔ ήταν, κατά τη δεκαετία του '70, εξίσου επικίνδυνη με τις ΗΠΑ, εξίσου ιμπεριαλιστική. Το ΜΛ-ΚΚΕ διαφώνησε με την επέμβαση της ΕΣΣΔ στην Ελλάδα κατά τον Εμφύλιο, θεωρώντας την επικίνδυνη. Τέλος, στο θέμα του ρόλου των ηγετών της Κίνας, μετά το θάνατο του Μάο, το Μ-Λ ΚΚΕ υποστήριξε το Χούα Κούο Φένγκ. 

Το κόμμα πραγματοποίησε το 1ο του συνέδριο στις 10-11 Νοεμβρίου του 1976, υιοθετώντας τη θέση πως η επικείμενη επανάσταση στην Ελλάδα θα είναι "αστικοδημοκρατική". Ασπάστηκε τη "θεωρία των τριών κόσμων", και διαχώρισε τη θέση του από το Κόμμα Εργασίας της Αλβανίας.

Στα τέλη του 1979, πριν το 2ο του Συνέδριο, υπέστη μια μεγάλη διάσπαση, με τον ηγέτη του, Ισαάκ Ιορδανίδη, να αποχωρεί, για τους ακριβώς ίδιους λόγους, βάσει των οποίων διασπάστηκε η ΟΜΛΕ (ουσιαστικά κατηγόρησε ως οπορτουνιστική την κύρια αιχμή του Μ-Λ ΚΚΕ προς την ΕΣΣΔ), δημιουργώντας το Μ-Λ ΚΚΕ (ανασυγκροτημένο). Την ίδια περίοδο, εγκαινιάζεται η συνεργασία με το ΕΚΚΕ, υπό την ονομασία ΕΚΚΕ-ΜΛ ΚΚΕ. Η συνεργασία με το ΕΚΚΕ οδηγεί, το καλοκαίρι του 1982, στη διάσπαση του τελευταίου, με την ομάδα υπό τον παλιό Γραμματέα του ΕΚΚΕ Χρήστο Μπίστη να αποχωρεί από το κοινό σχήμα. Ένα άλλο τμήμα του ΕΚΚΕ δηλώνει πως η διάσπαση με το Μ-ΛΚΚΕ είναι αντεπαναστατική πράξη και ενώνεται μαζί του σε ενιαίο κόμμα, υπό τον τίτλο ΕΚΚΕ-ΜΛΚΚΕ, στις 13 του Ιούλη του 1982. Τον Μάιο - Ιούνιο του 1985, η Οργάνωση Πειραιά του ΕΚΚΕ-ΜΛ ΚΚΕ αυτονομήθηκε, και δημιούργησε, τον Ιούλιο, την Οργάνωση για την Ανασυγκρότηση του Κομμουνιστικού Κόμματος Ελλάδας ΟΑΚΚΕ, διατηρώντας τη θεώρηση της ΕΣΣΔ ως της πιο επικίνδυνης υπερδύναμης και χαρακτηρίζοντας το ΠΑΣΟΚ ως "σοβιετόφιλο" κόμμα.

Στην οργανωτική, πολιτική και ιδεολογική μορφή που είναι σήμερα βρίσκεται από το 1988, οπότε και προσχώρησε ξανά ο Ισαάκ Ιορδανίδης, με την Κίνηση για την Ανασυγκρότηση του Μ-Λ Κινήματος [όπως είχε μετονομάσει το Μ-Λ ΚΚΕ (ανασυγκροτημένο)].

Στις 16 Μαρτίου 2012, το Μ-Λ ΚΚΕ από κοινού με το ΚΚΕ (μ-λ) ανακοίνωσαν τη συγκρότηση της Πρωτοβουλίας για μια Αριστερή Αντιιμπεριαλιστική Συνεργασία, με σκοπό τη δημιουργία μιας ευρύτερης μετωπικής πολιτικής συνεργασίας.

Παρά το μικρό αριθμό μελών, το Μ-Λ ΚΚΕ έχει απήχηση σε συνδικάτα, όπως των Οικοδόμων, των Μεταλλουργών, των Εκπαιδευτικών πρωτοβάθμιας εκπαίδευσης.

Η φοιτητική παράταξη που πρόσκειται σε αυτό ονομάζεται "Πορεία".

Διατηρεί ακόμα ως μέλη του αριθμό επαναπατρισθέντων πολιτικών προσφύγων που διαγράφτηκαν μαζικά από το ΚΚΕ το 1956, μετά την 6η Ολομέλεια.

Εκλογικές αναμετρήσεις

1 πήρε μέρος στο συνδυασμό ΕΚΚΕ-ΜΛ ΚΚΕ σε συνεργασία με το ΕΚΚΕ 

2 πήρε μέρος στο συνδυασμό Κομμουνιστική Αριστερά σε συνεργασία με το ΚΚΕ(μ-λ) 

3 πήρε μέρος στο συνδυασμό ΜΛ-ΚΚΕ-Αριστερά! σε συνεργασία με την Α/συνέχεια (μετέπειτα ΚΟΕ)

4 πήρε μέρος στο συνδυασμό ΚΚΕ (μ-λ) - ΜΛ ΚΚΕ σε συνεργασία με το ΚΚΕ(μ-λ)

Παραπομπές

Εξωτερικοί σύνδεσμοι
 Επίσημη ιστοσελίδα του Μ-Λ ΚΚΕ
 poreia.net

Αντικαπιταλιστικά κόμματα στην Ελλάδα
Κομμουνιστικά κόμματα στην Ελλάδα
Μαοϊστικές οργανώσεις στην Ελλάδα